# Manuel Bandera

Manuel Bandera és un actor espanyol nat a Màlaga el 12 de desembre de 1960.

## Biografia

Els seus primers treballs van ser a Màlaga, on va participar en diverses obres de teatre, marxant després a Madrid per estudiar ball i educació física, el que li ha facilitat protagonitzar diverses obres musicals, com "Cabaret" o "Chicago".En els escenaris ha representat, a part de musicals, tant als clàssics, com "Eurípides" com a autors contemporanis, com en "Trampa para pájaros", passant per drames històrics com "Mariana Pineda".
La seva popularitat li va venir gràcies el cinema, que el va convertir en un rostre famós l'any 1989, quan li va sorgir l'oportunitat de participar en el llargmetratge "Las cosas del querer" de Jaime Chávarri i compartint cartell amb Ángela Molina ,"La película" va tenir una seqüela, que també va protagonitzar.A l'any següent va rodar amb Pedro Almodóvar, que el va escollir per a un petit paper en la pel·lícula "¡Átame!". Més tard tornaria a treballar a les ordres del director manxec en el llargmetratge "Kika".
De la resta de la seva filmografia destaquen "Tirano Banderas", de José Luis García Sánchez, "Valparaíso", de Mariano Andrade, "Bámbola", de Bigas Luna, "Más allá del jardín", de Pedro Olea o "Pajarico", de Carlos Saura.Pel que fa a la televisió, va debutar en aquest mitjà l'any 1990, en participar en la sèrie de Vicente Escrivá Rèquiem per Granada. Al cap d'uns anys va participar en la sèrie "El Super, historias de todos los días", en el paper de Ramón.
En els últims temps ha participat en sèries com "Bandolera", "Amar en tiempos revueltos", en la qual donava vida a Ramón Rivas, personatge que representava l'amo d'uns magatzems. És de destacar que va participar en el concurs de televisió "Mira quien baila", resultant guanyador de la 7a edició.Quant a la seva vida personal es va casar amb Marisol, amb la qual té un fill.
Actualment (2021-22) és protagonista del musical "A Chorus Line" promoguda per Antonio Banderas.

## Filmografia

* Nowhere (2002), de Luis Sepúlveda
* El lado oscuro del corazón 2 (2001), d'Eliseo Subiela
* Papá es un ídolo (2000), de Juan José Jusid
* Pajarico (1997), de Carlos Saura
* Más allá del jardín (1996), de Pedro Olea
* Bámbola (1996), de Bigas Luna
* Geisha (1996), de Cecilia Carini
* Las cosas del querer 2 (1995), de Jaime Chávarri
* Valparaíso (1994), de Mariano Andrade
* Cautivos de la sombra (1994), de Javier Elorrieta
* Una chica entre un millón (1994), d'Álvaro Sáenz de Heredia
* Tirano Banderas (1993), de José Luis García Sánchez
* Kika (1993), de Pedro Almodóvar
* Demasiado corazón (1992), d'Eduardo Campoy
* ¡Átame! (1990), de Pedro Almodóvar
* Réquiem por Granada (serie) (1990), de Vicente Escrivá
* Las cosas del querer (1989), de Jaime Chávarri

## Premis i nominacions

| Any | Premi | Categoria | Títol | Resultat |
| 1990 | Premi Sant Jordi de Cinematografia | Millor actor espanyol | Las cosas del querer | Nominat |
| 1990 | Fotogramas de Plata | Millor actor de cinema | Las cosas del querer | Nominat |
| 1992 | Fotogramas de Plata | Millor actor de televisió | Réquiem por Granada | Nominat |
| 1992 | TP de Oro, Espanya | Millor actor | Réquiem por Granada | Nominat |

## Referències

* ↑ «Biografía de Manuel Bandera» (en castellà). biografias. [Consulta: 6 febrer 2014].
* 1 2 3 4 «Manuel Bandera-Awards» (en anglès). imdb. [Consulta: 6 febrer 2014].